en lv es lv en lv en ceb lv lv fi es es lv lv lv fr ceb lv lv lv es de lv lv lv lv lv lv lv lv lv lv lv lv lv de lv lv de lv lv fr lv lv lv uk en eo lv lv lv lv en
Gulēju es ļoti labi, bet kādu brīvdienu jau gribētos, taču vairs jau nav jēgas. PIe sevis nodomāju, ka pēdējā un vienīgā brīvdiena man bija tieši pirms mēneša uz Līgo - 23. jūnijā. Gribēju paņemt brīvdienu uz Lietuvas beigām, bet kaut kā nepaņēmu un tagad jau atlicis tik maz manā piedzīvojumā, ka negribas kavēties.
Šodien visa diena pie dabas - gar upi un mežiem. Ejot gar upi, mazliet sajūas kā gar Gauju. Rīta pusē pie upes satieku pa kādam makšķerniekam. Pēc tam ceļš mani ieved priežu mežos.
Tā kā ceļš ved ik pa laikam gar ūdeni, tad sanāk šķērsot arī tiltus. Pirmo, otro, trešo. Cik tad nu to šodien būs? Trešo tiltu šķērsojot, satieku arī gulbju ģimenīti ar pelēkiem mazajiem. Turpat arī atpūtas vietā paņemu pirmo pauzi. Noieti septiņi ar pus kilometri un nav nemaz tik viegli iet.
Turpmākais ceļš tik pa priežu mežu. Ik pa laikam dzirdu, ka kaut kas blakus sačaukstas, tātad neesmu viena, bet nevienu pagaidām neizdodas ieraudzīt. Pie 13. kilometra paņemu pauzi un ļoti uznāk miegs. Es apguļos blakus pie ceļa un uzlieku modinātāju pēc 15 minūtēm. Vienu mazo diendusu jau drīkst.
Ceļš turpinās pa priežu mežiem vien. Un tiltiem. Uz dienas beigām arī izdodas ieraudzīt vienu čaukstinātāju, kas pārskrien pāri ceļam un uzskrien kokā - vāveri. Es apstājos un arī kokā viņa apstājas, un mēs viena uz otru skatāmies. Tad, kad es sakustos, tā fiksi aizmūk augstāk kokā.
Šodien ceļš nemainās - priežu meži un tilti. Līdz dienas beigām esmu pārgajusi pāri septiņiem tiltiem un nosmeju, ka esmu kādās kāzās, kur dienas laikā jānoiet septiņi tilti. Lai tad laimīgi visi tie, kuri šodien precas.
Pēc noieta 31. kilometra, es sasniedzu savu viesnīcu. Šodien ir pēdējā grūtā diena ar tik daudz kilometriem, jo atlikušas tikai vēl divas dienas manā piedzīvojumā un to dienu kilometru skaitam nevajadzētu pārsniegt 20.
Šoreiz nebija nekādas citas alternatīvas naktsmājas, tādēļ nācās rezervēt viesnīcas numuriņu par 67 eur. Priecājos, ka vismaz brokastis iekļautas cenā. Pa istabiņas logu varu vērot baznīcas torni un zaļumu - jo uz pirmā stāva jumta saauguši augi.
Pēc dušas es dodos vakariņās un šoreiz par labu mana izvēle krīt suši bāram. Es labprāt apēstu kaut ko citādāku un arī tā ir tuvākā kafejnīca manai viesnīcai. Pasūtu tofu, sēņu un kokosriekstu piena zupu un avokado suši.
Laimīgi paēdusi es varu doties pie miera.
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
42. diena // Erkner - Kopenick
Šorīt baudu nesteidzīgu rītu. Kaut ceļos kā vienmēr plkst 5.00 un pa vies...
40. diena // Briesen - Furstenwalde
Nakts bija mierīga un gulēju labi, bet, protams, nogurums jau uzkrājies un gr...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved